Diari Oficial de la Generalitat Valenciana


Sumari del DOGV 6311, del 15-07-2010 (2010/7714)

Notificació de la Resolució de 18 de maig de 2010, de la secretària autonòmica de Turisme i directora de l'Agència Valenciana del Turisme, per la qual es procedix a la cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7714


Organisme emissor
:   Conselleria de Turisme

Tipus de document
:   Anunci

Notificació de la Resolució de 18 de maig de 2010, de la secretària autonòmica de Turisme i directora de l'Agència Valenciana del Turisme, per la qual es procedix a la cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges. [2010/7714]  
Per no haver sigut possible notificar de forma personal i directa a la interessada l'escrit sobre cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Gateway Future, de la qual és el seu titular Gateway Future Agency, SL, és procedent la seua exposició en el tauler d'edictes d'eixa corporació, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de juny de 2010.- La cap de l'Àrea de Producte: Isabel Palafox Gámir.  
Vist l'expedient tramitat sobre la cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Gateway Future, de la qual el seu titular és Gateway Future Agency, SL.  
Atés que :   
1. Mitjançant una resolució de data 19 de gener de 2005, es va concedir el títol-llicència d'agència de viatges a l'entitat Gateway Future Agency, SL, CIF núm. V19153368, amb nom comercial Gateway Future, amb casa central a Ontinyent (València), carrer Mayans, número 37, i amb codi d'identificació CV-m701-V.  
2. Amb data 23 de març de 2006 es pren nota en el Registre del canvi de grup d'agència de viatges de Gateway Future, passant de detallista a majorista-detallista, havent-se aportat la documentació corresponent  
2. Per mitjà d'un escrit de data 15 de desembre de 2009, se li va notificar que l'entitat Zurich España, Compañía de Seguros y Reaseguros, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució A6-000148-30, prestada per esta companyia a favor de l'entitat Gateway Future Agency, SL, que correspon a la fiança que les agències de viatges hauran de mantindre en permanent vigència.  
En eixe mateix escrit se li comunicava que se li concedia un termini de quinze dies perquè presentara davant d'esta administració la corresponent la carta de pagament justificativa del depòsit d'una nova fiança davant del servici territorial d'Economia, Hisenda i Ocupació corresponent, amb l'advertiment que, en cas de no fer-ho i, d'acord amb l'article 11 de l'esmentat Decret 20/97, seria causa de revocació del títol-llicència d'agència de viatges. En l'expedeint consta el justificant de recepció de l'escrit de data 12 de març de 2010.  
3. Transcorregut el termini assenyalat i no havent-se aportat cap documentació respecte d'això, és procedent la cancel·lació de la inscripció d'agència de viatges en el Registre que tenia concedit.  
Fonaments de dret  
1. L'article 10.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril, assenyala que «la cancel·lació de la inscripció en el Registre d'una agència de viatges implicarà el cessament de la seua activitat i el dels seus establiments i es realitzarà mitjançant una resolució motivada de la Conselleria que ostente competències en matèria de Turisme, prèvia tramitació del corresponent expedient».  
2. L'article 10.2, de l'esmentat reglament establix com a causa de cancel·lació de la inscripció en el Registre la no reposició de la garantia en la quantia i termini previst en l'article 14.  
3. L'article 11, lletra b), de l'esmentat reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
4. L'article 14.1 del Decret anteriorment mencionat, establix que «les agències de viatges estan obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels seus contractants».  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell, (DOCV de 13 d'octubre de 2004), resol:  
La cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Gateway Future, de la qual el seu titular és Gateway Future Agency, SL, amb casa central a Ontinyent (València) carrer Mayans, número 37 i codi d'identificació CV-Mm701-V. Així mateix, es comunica que la fiança depositada en el seu dia serà cancel·lada transcorregut un any des de la fermesa de la present resolució.  
Esta cancel·lació comporta la revocació del títol-llicència atorgat al seu dia, i d'acord amb el que establix l'article 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, determina la impossibilitat d'exercir l'activitat.  
Fet que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació d'esta, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 18 de maig de 2010.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.